Készült  Szentpéterszeg Községi Önkormányzat Képviselő-testületének

2012. február 28-án  megtartott   nyílt üléséről

Jelen vannak: Olajos Mihály polgármester,  Cs. Balogh Gyula, Bereczkiné Balogh Erika, Harasztosi Gyula,  Kovács Imre, Tornyi Lajos  képviselők.

A napirendek megtárgyalásán részt vesz: Dr. Juhász Marica körjegyző, Harsányiné Csapó Anita, Reszler György független könyvvizsgáló 

Olajos Mihály: Tisztelettelt Képviselő-testület, a testületi ülésünket megkezdjük.  Megállapítom, hogy határozatképesek vagyunk. Az írásos anyagokat mindenki magkapta. Kérem a Képviselő-testület tagjait, kézfelnyújtással jelezzék, amennyiben meghívóban kiküldött napirendi pontokkal.
A Képviselő-testület 6 igen  szavazattal a következő határozatot hozta

22/2012. (II.28.) Önk. számú

H A T Á R O Z A T

Szentpéterszeg Község Önkormányzat Képviselő-testület a meghívóban szereplő napirendi pontokat az alábbiak szerint fogadja el: 

Napirend:  




 1./
Tájékoztató az előző testületi ülés óta eltelt időszakról




Előadó: Olajos Mihály polgármester



2./
Szentpéterszeg Község Önkormányzat 2012. évi költségvetésének 




megtárgyalása




Előadó: Olajos Mihály polgármester




  Harsányiné Csapó Anita pénzügyi vezető 



3.
Szentpéterszeg Község Önkormányzat adósságot keletkeztető ügyleteiből 



eredő fizetési kötelezettségeinek megállapítása



Előadó: Olajos Mihály polgármester




  Harsányiné Csapó Anita pénzügyi vezető 



4./
Települési ivóvíz víziközmű-szolgáltatásra vonatkozó üzemeltetési 



 szerződés  megtárgyalása




Elődadó: Olajos Mihály polgármester 



5./
Egyebek

Határidő: azonnal
Felelős: Olajos Mihály polgármester

1. napirendi pont: Tájékoztató az előző testületi ülés óta eltelt időszakról
Olajos Mihály: Kérem a testület tagjait képfelnyújtással jelezzék, ha egyetértenek az előző testületi ülés óta eltelt időszakról szóló tájékoztatóval. A Képviselő-testület 6 igen szavazattal a tájékoztatót elfogadja.

2. napirendi pont: Szentpéterszeg Község Önkormányzat 2012. évi költségvetésének megtárgyalása

Olajos Mihály: Az írásos előterjesztést mindenki megkapta, kérem a testület tagjait kézfelnyújtással jelezzék, ha elfogadják Szentpéterszeg Község Önkormányzat 2012. évi költségvetését.

A Képviselő-testület 4 igen, 2 nem (Bereczkiné Balogh Erika, Kovács Imre) szavazattal a következő rendeletet alkotta. 

SZENTPÉTERSZEG KÖZSÉG 
ÖNKORMÁNYZATÁNAK

1/2012. (II.28.) számú rendelete

az önkormányzat 2012. évi költségvetéséről

Az önkormányzat képviselő-testülete az államháztartásról szóló 2011. évi CXCV. törvény  23. § (1) bekezdésében kapott felhatalmazás alapján, továbbá figyelembe véve a könyvvizsgálatról készített írásos jelentést a 2012. évi pénzügyi tervéről (költségvetéséről) az alábbi rendeletet alkotja.

1. § A rendelet hatálya

(1)
A rendelet hatálya a képviselő-testületre, annak bizottságaira, a körjegyzőségi hivatalra és az önkormányzat irányítása alá tartozó költségvetési szervekre (intézményekre) terjed ki.

2. § A költségvetés bevételei és kiadásai

(1)
A képviselő-testület az önkormányzat 2012. évi költségvetését:

	338.886 E Ft
	Költségvetési bevétellel

	366.035 E Ft
	Költségvetési kiadással

	27.149 E Ft

25.281 E Ft

1.868 E Ft
	Költségvetési hiánnyal
-ebből működési

           felhalmozási


állapítja meg.

(2)
Az (1) bekezdésben megállapított költségvetési bevételek forrásonkénti, a költségvetési kiadások jogcímenkénti megoszlását önkormányzati szinten, továbbá a finanszírozási célú műveletek bevételeit és kiadásait a rendelet 1. számú melléklete alapján határozza meg a képviselő-testület.

(3)
A működési és felhalmozási célú bevételi és kiadási előirányzatok mérlegszerű bemutatását önkormányzati szinten a 2.1. és a 2.2. számú melléklet részletezi.

(4)
A felhalmozási célú hiány finanszírozása érdekében a 10 millió forintot meghaladó fejlesztési célú adósságot keletkeztető ügylet megkötésére a Kormány hozzájárulása szükséges. 
(5)
A normatív hozzájárulásokat jogcímenként a képviselő-testület a 6. számú melléklet alapján hagyja jóvá.
3. § A költségvetés részletezése

A Képviselő-testület az önkormányzat 2012. évi költségvetését részletesen a következők szerint állapítja meg:

(1)
Az önkormányzat költségvetésében szereplő beruházások kiadásainak beruházásonkénti részletezését a 7. számú melléklet szerint határozza meg.

(2)
Az önkormányzat költségvetésében szereplő felújítások kiadásait felújításonként a 8. számú melléklet szerint részletezi.

(3)
Az önkormányzat adósságot keletkeztető ügyletekből és kezességvállalásokból fennálló kötelezettségeit a 3.számú  melléklet részletezi.

(4)
Az önkormányzat saját bevételeinek részletezését az adósságot keletkeztető ügyletből származó tárgyévi fizetési kötelezettség megállapításához a 4.számú  melléklet tartalmazza.

(5)
Az önkormányzat 2012. évi adósságot keletkeztető fejlesztési céljait az 5.számú melléklet részletezi.
 (5)
Az önkormányzat által adott céljellegű támogatásokat a 9. számú melléklet szerint határozza meg.

(7)
Az EU-s támogatással megvalósuló programokat és projekteket, valamint az önkormányzaton kívül megvalósuló projektekhez való hozzájárulást a 10.számú melléklet szerint hagyja jóvá.

(8)
A 2. § (1) bekezdésében megállapított bevételek és kiadások önkormányzati, továbbá költségvetési szervenkénti megoszlását, az éves létszám előirányzatot és a közfoglalkoztatottak létszámát költségvetési szervenként, feladatonként a 11. - 14. számú mellékletek szerint határozza meg.

Az önkormányzat a kiadások között ....0... E Ft általános, 500 E Ft céltartalékot állapít meg.
 A tartalékkal való rendelkezés jogát a képviselő-testület fenntartja magának
.

A finanszírozási célú pénzügyi műveletekkel kapcsolatos hatásköröket a képviselő-testület fenntartja magának.

Az önkormányzat által irányított költségvetési szervek 2012. évben engedélyezett létszámát 79 főben, ebből a közfoglalkoztatottak létszám-előirányzatát 12 főben állapítja meg a képviselő-testület.
4. § A költségvetés végrehajtásának szabályai

(1)
Az önkormányzati szintű költségvetés végrehajtásáért a polgármester, a könyvvezetéssel kapcsolatos feladatok ellátásáért a jegyző a felelős.

 (2)
A költségvetési hiány csökkentése érdekében évközben folyamatosan figyelemmel kell kísérni a kiadások csökkentésének és a bevételek növelésének lehetőségeit. 

 (3)
A költségvetési szerveknél a jutalmazásra fordítható és kifizethető összeg nem haladhatja meg a rendszeres személyi juttatások előirányzatának …0… %-át. Ennek fedezetére egyébként a személyi juttatások évközi megtakarítása és a személyi juttatások előirányzatának növelésére fordítható forrás szolgálhat
.

(4)
Amennyiben a költségvetési szerv 30 napon túli, elismert tartozásállományának mértéke eléri az éves eredeti kiadási előirányzatának 10%-át, vagy a 150 millió forintot, és a tartozását egy hónapon belül nem tudja 30 nap alá szorítani, akkor az irányító szerv a költségvetési szervnél – az egészségbiztosítási szerv által finanszírozott költségvetési szerv esetén az egészségbiztosítási szerv kérésére, vagy ha az egészségbiztosítási szerv azt nem kérte, véleményének előzetes kikérésével – önkormányzati biztost jelöl ki.
. 

(5)
A költségvetési szerv vezetője e rendelet 14. számú mellékletében foglalt adatlapon köteles a tartozásállományról adatot szolgáltatni. A költségvetési szerv az általa elismert tartozásállomány tekintetében – nemleges adat esetén is – havonta a tárgyhó 25-i állapotnak megfelelően a tárgyhónapot követő hó 5-ig
 az önkormányzat jegyzője részére köteles adatszolgáltatást teljesíteni.

(6)
A 2. § (1) bekezdésében kimutatott költségvetési hiány fedezetének megteremtése érdekében a képviselő-testület elrendeli, hogy a polgármesteri hivatal készítse elő az önhibáján kívül hátrányos helyzetbe jutott önkormányzati kiegészítő támogatás benyújtásához szükséges igénybejelentést.

(7)
A (6) bekezdés szerinti intézkedések megtételéről és a támogatási igény kimunkálásáról a polgármester gondoskodik, külön képviselő-testületi döntés alapján.

5. § Az előirányzatok módosítása

(1)
Az önkormányzat bevételeinek és kiadásainak módosításáról, a kiadási előirányzatok közötti átcsoportosításról a képviselő-testület dönthet. 

(2)
A költségvetési szervek bevételi és kiadási előirányzatai saját hatáskörben módosíthatók, a kiadási előirányzatok egymás között átcsoportosíthatók. A polgármester a saját hatáskörben végrehajtott módosításokról, átcsoportosításokról a Képviselő-testületet harminc napon belül tájékoztatja.

(3)
A költségvetési szerv a kiemelt előirányzatok között átcsoportosítást hajthat végre, azonban az nem irányulhat a személyi juttatások előirányzatának növelésére, kivéve, ha az irányító szerv azt engedélyezi az előirányzatok jóváhagyásakor még nem ismert jogszabályváltozás miatt. A költségvetési szerv alaptevékenysége körében szellemi tevékenység szerződéssel, számla ellenében történő igénybevételére szolgáló kiadási előirányzat csak a személyi juttatások terhére növelhető.

(4)
Amennyiben az önkormányzat év közben a költségvetési rendelet készítésekor nem ismert többletbevételhez jut, vagy bevételei a tervezettől elmaradnak, arról a polgármester a Képviselő-testületet tájékoztatja.

(5)
A képviselő-testület – az első negyedév kivételével – negyedévenként, de legkésőbb az éves költségvetési beszámoló elkészítésének határidejéig, december 31-ei hatállyal módosítja a költségvetési rendeletét. Ha év közben az Országgyűlés – a helyi önkormányzatot érintő módon – a hozzájárulások, támogatások előirányzatait zárolja, azokat csökkenti, törli, az intézkedés kihirdetését követően haladéktalanul a Képviselő-testület elé kell terjeszteni a költségvetési rendelet módosítását. 

(6)
A képviselő-testület által jóváhagyott kiemelt előirányzatokat valamennyi önállóan működő és gazdálkodó költségvetési szerv, valamint a munkamegosztási megállapodásban foglalt előirányzatok felett rendelkező önállóan működő költségvetési szerv köteles betartani. Az előirányzat túllépés fegyelmi felelősséget von maga után.

6. § A gazdálkodás szabályai

(1)
A költségvetési szervek rendeletben meghatározott bevételi és kiadási előirányzatai felett az intézmények vezetői előirányzat-felhasználási jogkörrel rendelkeznek.

(2)
Az önállóan működő költségvetési szerv az alapfeladatai ellátását szolgáló személyi juttatásokkal és az azokhoz kapcsolódó járulékok és egyéb közterhek előirányzataival minden esetben, egyéb előirányzatokkal képviselő-testületi határozattal elfogadott munkamegosztási megállapodásban foglaltaknak megfelelően rendelkezik.

(3)
Az önállóan működő és gazdálkodó költségvetési szerv által a (önállóan működő és gazdálkodó, vagy önállóan működő) költségvetési szerv számára ellátott feladatok fedezetéül az önállóan működő és gazdálkodó költségvetési szerv nyilvántartásaiban elkülönített előirányzatok szolgálnak, amelyet az önállóan működő költségvetési szerv érdekében használ fel.

(4)
Az önállóan működő költségvetési szerv feladatai ellátásáról, munkafolyamatai megszervezéséről oly módon gondoskodik, hogy az biztosítsa az önállóan működő és gazdálkodó költségvetési szerv költségvetésében részére megállapított előirányzatok takarékos felhasználását.

(5)
Valamennyi költségvetési szerv vezetője köteles belső szabályzatban rögzíteni a működéshez, gazdálkodáshoz kapcsolódóan a gazdálkodás vitelét meghatározó szabályokat, a mindenkor érvényes központi szabályozás figyelembe vételével, illetve a szükséges módosításokat végrehajtani. A szabályozásbeli hiányosságért, a felelősség a mindenkori intézményvezetőt terheli.

(6)
A polgármesteri (önkormányzati) hivatal, valamint a költségvetési szervek az évközi előirányzat-módosításokról a jegyző által elrendelt formában kötelesek naprakész nyilvántartást vezetni.

7. § A költségvetés végrehajtásának ellenőrzése

(1)
Az önkormányzati költségvetési szervek ellenőrzése a belső kontrollrendszer keretében valósul meg, melynek létrehozásáért, működtetésért és továbbfejlesztéséért az önkormányzat esetében a jegyző, az intézmények esetében az intézményvezető felelős.

(2)
Az önkormányzat a belső ellenőrzés kialakításáról gondoskodott. A megfelelő működtetésről és a függetlenség biztosításáról a jegyző köteles gondoskodni.
8. § Záró és vegyes rendelkezések

(1) Jelen rendelet a kihirdetés napján lép hatályba, rendelkezéseit azonban 2012. január hó 01. napjától kell alkalmazni.

(2) A rendelet kihirdetéséről a jegyző gondoskodik.


Dr. Juhász Marica





Olajos Mihály

körjegyző






polgármester

3. napirendi pont: Szentpéterszeg Község Önkormányzat adósságot keletkeztető ügyleteiből eredő fizetési kötelezettségeinek megállapítása.

Olajos Mihály: Az írásos előterjesztést mindenki megkapta, kérem a testület tagjait kézfelnyújtással jelezzék, ha egyetértenek az előterjesztésben lévő határozati javaslattal. 

A Képviselő-testület 4 igen, 2 nem (Bereczkiné Balogh Erika, Kovács Imre) szavazattal a következő határozatot hozta.

23/2012. (II.28.) Önk. számú

H A T Á R O Z A T

Szentpéterszeg Község Önkormányzat Képviselő-testülete a saját bevételei összegét, valamint az adósságot keletkeztető ügyleteiből eredő fizetési kötelezettségeinek három évre várható összegét a mellékelt táblázatban bemutatottak szerint (1. melléklet) változatlan formában jóváhagyja. 

Felelős:
Olajos Mihály polgármester

Határidő:
azonnal

4. napirendi pont: Települési ivóvíz víziközmű-szolgáltatásra vonatkozó üzemeltetési 
 szerződés  megtárgyalása

Olajos Mihály: Az írásos előterjesztést mindenki megkapta. Javaslom, hogy a szerződés-tervezetet tekintse a testület első olvasatnak, mivel nincs módosítási javaslat a szerződés-tervezetre. Kérem a testület tagjait, kézfelnyújtással jelezzék, ha egyetértenek a javaslattal.

A Képviselő-testület 5 igen, 1 nem (Kovács Imre) szavazattal a következő határozatot hozta. 

24/2012. (II.28.) Önk. számú

H A T Á R O Z A T

Szentpéterszeg Község Önkormányzat Képviselő-testülete úgy határozott, hogy első olvasatnak tekinti a települési ivóvíz víziközmű-szolgáltatásra vonatkozó üzemeltetési  szerződés-tervezetet. 
Felelős:
Olajos Mihály polgármester

Határidő:
azonnal

Olajos Mihály: Több megbeszélni való nem lévén az ülést bezárom.

K.m.f.


Olajos Mihály




Dr. Juhász Marica


polgármester




    körjegyző 
� Amennyiben - az államháztartási tartalék kivételével - tartalékképzésre nem kerül sor, akkor arról kell rendelkezni.





� Amennyiben a képviselő-testület az Áht. 23. § (4) bekezdésében biztosított lehetőséggel él és a tartalékkel való rendelkezés jogát a bizottság(ok)ra, vagy a polgármesterre (elnökre) átruházza, annak kereteiről rendelkezni kell.





�  Amennyiben jutalom nem tervezhető arról kell rendelkezni.


� Az önkormányzat rendeletében önkormányzati biztos kirendelését az e bekezdésben meghatározottaknál kisebb mérték, illetve rövidebb időtartam vagy lejárat esetén is kötelezővé teheti.


� Az időpontok meghatározására a célszerűség figyelembe vételével került sor.

